
10. sjednice Vijeća Mjesnog odbora Mlinovi,
održane u četvrtak 31. ožujka 2022.
u MO Mlinovi, Jahorinska 5,
s početkom u 18.00 sati 
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Gordan Vergles, član Vijeća
Marko Erdeljac, član Vijeća
Zlatko Domljan, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća MO Mlinovi konstatira da je na sjednici prisutno 5 od 5 članova Vijeća.
             Predsjednik Vijeća MO Mlinovi daje na glasanje zapisnik sa 9. sjednice koji je jednoglasno prihvaćen.
             Predsjednik Vijeća MO Mlinovi daje na glasanje predloženi dnevni red 10. sjednice koji je jednoglasno prihvaćen.  
             Sjednica se održava u sobi za dežurstva sukladno preporukama Nacionalnog stožera.  

DNEVNI RED:

1. Tekuća problematika 
1. Pitanja, prijedlozi i obavijesti


1) Tekuća problematika 

Predsjednik Vijeća Sendi Numan daje pregled aktivnosti od zadnje sjednice: 
1.1.  Sanirane su rupe u asfaltu na lokacijama: kod restorana Okrugljak, preko puta dućana  Spar, Mlinovi 79. Predsjednik je komentirao da je napisao primjedbe Gradskoj četvrti na lošu kvalitetu izvedbe sanacije rupa i tražio da se popravi jer su to naplatili.

1.2.  Zaprimljeni pozivi građana u vezi Štirovničke i Zavižanske ulice

1.3.  Problematika čišćenja Svetojanske ulice  

1.4.  Nabava cvjetnih aranžmana i lampaša za prigodne datume do kraja kalendarske godine

1.5.  Na lokaciji Mlinovi 120, opetovani zahtjev građana za postavljanje pješačkog prijelaza i prometnog znaka – zaključak: VMO Mlinovi ponavlja zahtjev za postavljanje pješačkog prijelaza i prometnog znaka na spomenutoj lokaciji u cilju podizanja sigurnosti sudionika u prometu.  

1.6.  Nedavni događaj grafita uvredljivog sadržaja na crkvi i školi u Šestinama

2. Vijećnik Zlatko Domljan izvještava nazočne da je Čistoća objavila poziv za iskazivanje interesa postavljanju bokseva za spremnike za odlaganje komunalnog otpada na javnim površinama. Obzirom na problematiku odlaganja komunalnog otpada u Mlinovima Vijećnika Zlatka Domljana zanima za koje kč brojeve se odnosi kontejner ispred kč broja 27 na Ulici Mlinovi i postavlja pitanje da li bi trebalo obavijestiti o istome građane Mlinova. Na prijedlog Vijećnika Zlatka Domljana predsjednik Vijeća Sendi Numan će tražiti Gradsku četvrt da provjeri kako riješiti problem kontejnera za komunalni otpad (da drugi susjedi ne mogu bacati komunalni otpad u tuđe kontejnere) za cijele Mlinove. To je problem kojim se, između ostalog, susreću i stanovnici Šumskih stuba i ne znaju kako ga riješiti.

2) Pitanja, prijedlozi i obavijesti

2.1. Vijećnik Marko Erdeljac i predsjednik Vijeća Sendi Numan traže:
- Povratnu informaciju od nadležnog tijela za skloništa hitnu provjeru funkcionalnosti skloništa u OŠ Šestine,
- Povratnu informaciju od nadležnog tijela za sigurnost ljudi i imovine u vezi opetovanog zahtjeva mjesnog odbora Mlinovi za postav kamera za nadzor javnih površina radi povećanja razine sigurnosti na području MO Mlinovi. Ponavlja zahtjev mjesnog odbora Mlinovi za postav kamera za nadzor javnih površina, između ostaloga, na lokacijama: a) parkić preko puta kućnog broja 79 Ulica Mlinovi,  b) na javnoj površini ispred zgrade mjesne samouprave (Jahorinska 5), c) na spoju ulice Lovćenska, Svetojanska, Mlinovi
- Povratnu informaciju u vezi provjere funkcionalnosti video nadzora na području OŠ Šestine
- Izvještaj Ministarstva unutarnjih poslova o događajima od 27. ožujka u Šestinama kod crkve sv. Mirka kao i navodna događanja na isti datum na području OŠ Šestine.
 
2.2. Potpredsjednica Vijeća Silva Vresk traži:
- Povratnu informaciju da li je Gradska četvrt zaprimila zaključak Grada o ne spajanju Štirovničke i Zavižanske ulice u 2022. godini i ako nije traži da se pošalje požurnica 
- Povratnu informaciju u vezi poduzetih radnji oko sanacije istjecanja kanalizacije na potezu između Štirovničke i Zavižanske ulice (problematika na koju upozorava već godinama). Novi stanari na toj lokaciji (dvije novo izgrađene obiteljske kuće) tuže se na smrad kanalizacije i traže odgovor na pitanje kada će to biti riješeno. 

             
Sjednica završena u 18:55 sati.

Zapisnik sastavila:
Silva Vresk, potpredsjednica Vijeća Mlinovi




Predsjednik Vijeća mjesnog odbora Mlinovi
Sendi Numan

